JP '' TOPLANA '' d.d. TEŠANJ

NADZORNI ODBOR

Broj: 329-III-4 / 22

Datum, 12.04.2022. godine

Na osnovu člana 269. stav. 1. tačka 10. Zakona o privrednim društvima ( Službene novine FBiH , broj: 23/99, 2/02, 29/03, 91/07, 84/08, 88/08, 7/09 i 63/10,81/15 ), te člana 27. Statuta J.P. Toplana d.d. Tešanj, Nadzorni odbor, dana 12.04.2022. godine, donosi slijedeću :

**ODLUKU**

**o sazivanju, datumu, vremenu i mjestu održavanja i dnevnom redu 22. Skupštine dioničara JP Toplana d.d. Tešanj**

**I**

Nadzorni odbor saziva 22. Skupštinu dioničara JP ''Toplana'' d.d. Tešanj .

Skupština dioničara održat će se dana **05.05.2022.** godine ( četvrtak ) u sali OV Općine Tešanj sa početkom u **14 00** h.

**II**

Nadzorni odbor predlaže slijedeći dnevni red 22. Skupštine dioničara:

1. Utvrđivanje broja prisutnih sa pravom glasa,
2. Izbor predsjedavajućeg Skupštine,
3. Izbor dva ovjerivača zapisnika,
4. Donošenje Odluke o usvajanju Izvještaja o poslovanju JP '' Toplana '' d.d. Tešanj za period 01.01. – 31.12.2021. godine koji uključuje Plan rada i poslovanja za 2022. godinu, finansijski izvještaj, izvještaj odbora za reviziju, izvještaj revizora i izvještaj direktora i Nadzornog odbora za 2021.godinu,
5. Donošenje odluke o izboru eksterne revizijske kuće za 2022. godinu,
6. Razmatranje Zahtjeva za uvećanje iznosa novčane naknade za rad članova Odbora za reviziju,
7. Usvajanje Plana poslovanja JP ''Toplana' d.d. Tešanj za period 2022.-2024. godina,
8. Donošenje odluke o raspodjeli dobiti.

**III**

Nadzorni odbor je izvršio imenovanje Odbora za glasanje u sastavu: Armin Kuprić, Elvir Jabandžić i Edin Skulić.

**IV**

Obavještenje o sazivanju skupštine objaviti u dnevnom listu, web stranici preduzeća, na oglasnoj tabli preduzeća, te dostaviti Komisiji za vrijednosne papire F BiH odnosno Sarajevskoj berzi.

**V**

Obavještenje o sazivanju skupštine i prijedlozi odluka i ostalih dokumenata koji će se razmatrati na skupštini neće se dostavljati dioničarima koji imaju manje od 0,5% dionica sa pravom glasa, ali su prijedlozi odluka i ostalih dokumenata koji će se razmatrati na skupštini na raspolaganju dioničarima u sjedištu javnog preduzeća kod sekretara.

**VI**

Obavještenje o sazivanju 22. Skupštine dioničara objavit će se u jednom od dnevnih listova koji izlaze na području FBiH, najkasnije 20 dana prije datuma održavanja Skupštine, u skladu sa članom 242. stav 1. Zakona o privrednim društvima i članom 19. Statuta Društva.

Obavještenje o sazivanju Skupštine dioničara i prijedlozi Skupštinskih odluka koje je Nadzorni odbor uputio na Skupštinu objavit će se i u skladu sa članom 12. stav 2. Pravilnika o upravljanju dioničkim društvima ( Službene novine FBiH , br:19/10 ).

**VII**

Obavještenje o sazivanju Skupštine dioničara sa kompletnim materijalima i prijedlozima Skupštinskih odluka dostavit će se dioničarima ili grupi dioničara koji posjeduju 5 % ili više dionica Društva, a dioničari koji posjeduju manje od 5 % dionica društva koji se prijave za učešće skupštini mogu izvršiti uvid u Skupštinske materijale i prijedloge odluka svakim radnim danom u vremenu od 08 do 14 sati u prostorijama Toplane Tešanj.

Za ispunjavanje zahtjeva za uvid u Skupštinske materijale, prijem prijava i punomoći i izdavanje potvrda o podnesenoj prijavi za Skupštinu, ovlašten je Sekretar Društva , bez ovlaštenja za tumačenje materiijala.

**VIII**

Odluka stupa danom donošenja , a za njenu realizaciju zadužen je Sekretar Društva.

Predsjednik Nadzornog odbora

Almir Ljevaković, dipl.maš.ing.

\_\_\_\_\_\_\_\_\_\_\_\_\_\_\_\_\_